Jasov

Jasov (v minulosti Jasov a Jasovský Podzámok (Podhradie), , ) je obec na Slovensku v okrese Košice-okolie. Pre obyvateľov i návštevníkov obce poskytuje príjemné prostredie pre život i poznávanie histórie a prírodných krás.

 Polohopis 
Leží v juhozápadnej časti Košickej kotliny, na území pod dominantou vápencovej Jasovskej skaly. Obec sa nachádza 28 kilometrov od Košíc.

 Časti obce: Jasov, Počkaj
 Vodné toky: Rieka Bodva, Olšava
 Vodné plochy: Veľký prameň, Jasovský rybník

 Kultúra a zaujímavosti 
 Pamiatky 
 Kláštor premonštrátskeho konventu, rozsiahly barokový komplex kláštora a kostola sv. Jána Krstiteľa z rokov 1750-1766. Ide o jednu z najvýznamnejších barokových pamiatok na Slovensku. Kostol je jednoloďová baroková stavba so segmentovým ukončením presbytéria a dvoma vežami tvoriacimi súčasť jej hmoty. Autorom projektu je F. A. Pilgram. Stojí na mieste staršieho stredovekého komplexu založeného na začiatku 13. storočia. V interiéri sa nachádza vzácne barokové a rokokové zariadenie. Autorom výmaľby kostola je J. L. Kracker. Priľahlý kláštor je dvojpodlažná stavba s dvoma nádvoriami, ktoré sú prepojené objektom kostola. Kláštor ukrýva hodnotnú historickú knižnicu. Súčasťou kláštorného komplexu je aj rozsiahla baroková záhrada. 

 Rímskokatolícky kostol sv. Michala Archanjela, jednoloďová pôvodne gotická stavba s polygonálne ukončeným presbytériom a predstavanou vežou z 15. storočia. Stojí na mieste staršej stavby doloženej už v roku 1243. Z gotického obdobia sa dochovalo presbytérium. Stavba má hladké fasády členené opornými piliermi. Veža pristavaná v roku 1876 je ukončená ihlancovou helmicou. Okná sú ukončené lomeným oblúkom. 

 Hrad Jasov či Jasovský hrad, pozostatky strážneho hrádku z obdobia rokov 1312-1320. Úpravami prešiel v roku 1436.

 Husitský nápis, pamätný nápis z roku 1452. Nachádza sa na stene Jasovskej jaskyne.

 Parky 
 Záhrada v areáli kláštora, francúzska záhrada z druhej polovice 18. storočia. 

 Turistika 
 Jasovská jaskyňa, ktorá je zapísaná v zozname UNESCO.

 Obyvateľstvo 

 Národnostné zloženie
údaje: Sčítanie obyvateľov, domov a bytov v roku 2011

spolu: 3 351 obyv.
slovenská - 2 404 (71.74%)		
nezistená - 498 (14.86%)		
maďarská - 237 (7.07%)	
rómska - 198 (5.91%)
rusínska - 5 (0.15%)		
česká - 3 (0.09%)		
ukrajinská - 2	(0.06%)	
ruská - 2 (0.06%)
moravská - 1 (0.03%)		
nemecká - 1 (0.03%)

Národnostné zloženie v minulosti
Sčítanie obyvateľov, domov a bytov v roku 2001:

Sčítanie obyvateľov, domov a bytov v roku 1991:

Sčítanie obyvateľstva v roku 1930:

Jazykové zloženie

Materinský jazyk
 údaje: Sčítanie obyvateľov, domov a bytov v roku 2011

Materinským jazykom sa rozumie reč, ktorou s obyvateľom hovorili rodičia.

spolu: 3 351 obyv.
slovenský - 1 567 (46.76%)		
rómsky - 879 (26.23%)		
nezistený - 511 (15.25%)
maďarský - 378 (11.28%)		
rusínsky - 7 (0.21%)		
český - 3 (0.09%)
nemecký - 3 (0.09%)		
ukrajinský - 2	(0.06%)	
ruský - 1 (0.03%)

Úradný jazyk
 údaje: Sčítanie obyvateľov, domov a bytov v roku 2011

Úradný jazyk je jazyk, ktorý obyvateľ v čase sčítania najčastejšie používal v zamestnaní alebo škole,bez ohľadu na to, či pracoval alebo študoval na Slovensku alebo v zahraničí.

spolu: 3 351 obyv.
slovenský - 1 964 (58.61%)		
nezistený - 1 079 (32.20%)		
maďarský - 219 (6.54%)
rómsky - 56 (1.67%)		
ostatný - 19 (0.57%)		
anglický - 7 (0.21%)
český - 3 (0.09%)		
taliansky - 2 (0.06%)	
nemecký - 2 (0.06%)

 Náboženské zloženie 
 údaje: Sčítanie obyvateľov, domov a bytov v roku 2011

spolu: 3 351 obyv.
Rímskokatolícka cirkev - 2 166 (64.64%)
nezistené - 586 (17.49%)
bez vyznania - 475 (14.17%)
Gréckokatolícka cirkev - 48 (1.43%)
Pravoslávna cirkev - 24 (0.72%)
Reformovaná kresťanská cirkev - 21 (0.63%)
Náboženská spoločnosť Jehovovi svedkovia - 12 (0.36%)
Evanjelická cirkev augsburského vyznania - 6 (0.18%)
Kresťanské zbory - 5 (0.15%)
Starokatolícka cirkev - 5 (0.15%)
iné - 1 (0.03%)
Cirkev Ježiša Krista svätých neskorších dní - 1 (0.03%)
Apoštolská cirkev - 1 (0.03%)

 Školstvo 
V obci sa nachádza základná škola a dve materské školy.

 Občianska vybavenosť 
 Reštaurácia Skala

 Reštaurácia a penzión Starý mlyn

 Doprava 
Do obce jazdí cez pracovné dni autobus spoločnosti Slovenská autobusová doprava (SAD). Do 2. februára 2003 tu jazdil osobný vlak na regionálnej trati:
 Moldava nad Bodvou 
 Moldava nad Bodvou mesto
 Debraď
 Jasov
 Počkaj
 Medzev

 Galéria 

 Referencie 

 Iné projekty

 Externé odkazy 
 Oficiálna stránka obce
 Oficiálna stránka opátstva
 Rožňava a okolie- turistické atrakcie v obci
 Apsida.sk - profil stredovekého kostola


Kategória:Obce okresu Košice-okolie
Kategória:Banské sídla na Slovensku